Zhantas/Cleaned-Kyrgyz_Wikipedia huggingface dataset:
Шалпыкова Нургүл Чүкүновна

Шалпыкова Нургүл Чүкүновна (1. 3. 1962-ж. туулган, Суусамыр кыштагы) - эл агартуунун отличниги (2008).
 
1979-ж. орто мектепти аяктап, Кыргыз мамлекеттик университетинин тарых факультетин бүтүргөн (1985).
1986-жылдан азыркы мезгилге чейин Суусамыр орто мектебинде эмгектенип келе жатат.
1998-2003-жылдары мектептин уюштуруу иштери боюнча директордун орун басары, 2003-жылдан окуу бөлүмүнүн башчысы - директордун орун басары болуп эмгектенип келүүдө.
Ал райондук, облустук эл агартуу бөлүмдөрүнүн грамоталары менен сыйланган.
Кырбаш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Шалпыков Абдысатар

Шалпыков Абдысатар (31. 10. 1927-ж. туулган, Тунук кыштагы) - эл агартуунун отличниги (2003).
 
Жалал-Абад шаарындагы эки жылдык мугалимдер институтунун физика-математика бөлүмүн (1951), Пржевальскийдеги мамлекеттик педагогика институтунун математика факультетин бүтүргөн (1971).

Алгач 1933-ж. Толук орто мектебинен 7-классты бүтүп, 1947-48-жылдары Үч-Терек (учурда Токтогул) районундагы Максим Горький атындагы орто мектебин бүтүргөн.

1948-49-жылдары жана 1951-54-жылдары Үч-Терек районундагы 7 жылдык мектепте мугалим болуп иштеген.
1954-ж. Калинин (учурда Жайыл) районуна караштуу Суусамыр орто мектебине которулуп келген.
1960-ж. Тунук № 2 мектебине директор жана башталгыч классынын мугалимй, 1965-ж.
Суусамыр орто мектебинде жатак мектептин башчысы жана кол эмгек сабагынын мугалими болуп эмгектенген.
Ар кандай коомдук иштерге активдүү катышкан.
Билимин өркүндөтүү курстарына барган.

Ал «Эмгек ардагери» медалы (1987), Кыргыз Республикасынын билим берүү министрлигинин Ардак Грамотасы (2003) жана башка грамоталар менен сыйланган.
Учурда ардактуу эс алууда.
Кырбаш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Шайбыров Солтогул

Шайбыров Солтогул (1915-ж. туулган, Суусамыр өрөөнү) - согуштун жана эмгектин ардагери.
 
Улуу Ата Мекендик согуштун катышуучусу.
Армияга 1942-ж. чакырылган.
Согуштан 1944-ж. кайткан.
Ал II даражадагы «Ата Мекендик согуш» ордени, «1941-1945-жылдары Улуу Ата Мекендик согушта Германияны женгендиги үчун» медалы менен сыйланган.
Согуштан кийин токой чарбачылыгында эмгектенген.
Учурда ардактуу эс алууда.
Кырбаш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Чыныбаев Садыкбек

Чыныбаев Садыкбек (20. 1. 1943-ж. туулган, Кызыл-Ой кыштагы) - эмгектин ардагери.
 
Пржевальский шаарындагы эки жылдык бухгалтерлик курсту (1961) жана Кыргыз мамлекеттик университетинин экономика факультетин бүтүргөн (1972).

Эмгек жолун Суусамыр айылдык керек-жарак коомунда башкы бухгалтер болуп баштап, кийинчерээк төраганын орун басары болуп иштеген.

1982-88-жылдары Суусамыр совхозунда башкы бухгалтер, директор.

1994-ж. Суусамыр району уюшулганда «МиңБулак» совхозунун директору болуп эмгектенген.

Учурда ардактуу эс алууда.

Кырбаш уруусунан.

Коомдук жана мамлекеттик ишмер Чыныбаев Билалдын атасы.

 Колдонулган адабияттар 
 Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Чылпаков Боронбай

Чылпаков Боронбай (1907, Суусамыр өрөөнү, Бороонду жайлоосу -1973, Суусамыр айылы) - согуштун жана эмгектин ардагери.
 
 1926-ж. ал 19 жашында 6-класс билими болгонуна карабастан Суусамыр жайлоо кеңешинин башкарган.
 1928-30-жылдары Фрунзе шаарындагы партиялык мектептен саясий билим алып, Калинин районунун ИйриСуу айылдык кеңештин төрагасы болуп дайындалат.
 Колхоздоштурууга активдүү катышкан.
 Суусамыр, Кара-Балта өрөөнүндөгү кулакка тартылгандардын күнөөсү негизсиз экендигин далилдеп, алардын таланып-тоноодон жана сүргүнгө айдалып кетүүдөн сактап калган.
 1931-ж. Алай аймагындагы басмачыларга каршы күрөш уюштурган.
 1936-41-жылдары Жумгал райондук комсомол уюмунда, 1941-42-жылдары Тогуз-Торо районунда жер (райзоо) бөлүмүнүн башчысы болгон.
 1942-ж. советтик армиянын катарына чакырылат.
 Фрунзе жана жана Ташкендеги офицердик даярдоо курстарынан өткөн.
 Улуу Ата Мекендик согушта улук лейтенант чининде взводдун командири катары Украина фронтунда согушуп, эки жолу жарат алган.
 Ал 2-даражадагы «Ата Мекендик согуш » жана «Кызыл жылдыз » ордендери, «1941-1945-жылдары Улуу Ата Мекендик согушта Германияны жеңгендиги үчүн» медалы менен сыйланган.
 Кырбаш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Чортонбаева Күлүмкүл

Чортонбаева Күлүмкүл (1. 11. 1949-ж. туулган, Жайыл району, Суусамыр кыштагы) - партиялык жана чарба кызматкери. Жеке ишкер.
 
 Суусамыр орто мектебин алтын медаль менен аяктаган (1967).
 Фрунзе политехникалык институтунун механикалык факультетин бүтүргөн (1972).
 Эмгек жолун 1972-ж. Ош шаарындагы автомобилдерди оңдоочу заводдо мастер болуп баштаган.
 Суусамыр МЖСинде диспетчер, мастерскойдо калыпка салгыч жана механик (1974-81) болуп эмгектенет.
 «Суусамыр» совхозунун профсоюз уюмунун төрайымы (1981-83), «Кызыл-Ой» совхозунун партиялык уюмунун катчысы (1983-84), Жумгал райондук партия комитетинде жалпы бөлүмдүн башчысы (1984-90), «Суусамыр» совхозунун директорунун орун басары (1990-92), Суусамыр райондук депутаттар кеңешинин (1992-95) жана айыл өкмөтүнүн жооптуу катчысы (1995-97) болгон.
 Учурда ардактуу эс алууда болгонуна карабастан жеке ишкерлик менен алектенет.
 Суусамыр кыштагында соода түйүндөрдү ачкан.
 Баласы Нурлан менен чет мамлекеттерден машина алып келип соодалашат.
 Өрөөндүн коомдук иштерине да активдүү катышып келет.
 Жумгал райондук партия комитетине мүчө (1984-90), Суусамыр айылдык кеңешине 4 жолу (1976-84) жана Жумгал районунун Чаек айылдык кеңешине депутат (1986-90) болуп шайланган.
 Бир нече Ардак грамоталарга татыктуу болгон.
 Шааболот уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Чомой чапты

Чомой чапты - 1820-жылдары Олуя-Атадагы Кокон хандыгынын Ташкендеги кушбеги Мураталы кыпчактын эки миң колу Суусамырдын күн батышындагы Дубан-Кечүү өрөөнүндө Чомой баатыр жана анын жигиттери тарабынан кырылган жер «Чомой чапты» деп аталып калган.
 
Бул кандуу майдан азыркы БишкекОш автомобиль жолунун 169 кмде Суусамыр суусунун сол өйүзүндөгү Корумду тоосу менен кездешкен кемеринде болгон.
Ошол чабыш болгон кезде Суусамырда нөшөрлөп жамгыр жаап, мөндүр аралаш карга айланат.

Мураталынын колу кымгуут түшүп, жан далбас кыла Суусамыр суусунун кемери аркылуу качып өтмөкчү болуп жарга капталат да, чабуулга туруштук бере албай катуу кирген сууга кулап түшүп, агып кете беришет.

Кокондуктардын колу бүт кыйрап, Мураталы баштаган бир топ адамы колго түшөт.
Ошондо Чомойдун ишенген жигити атактуу Өмүрөк: Кыпчакты кырып алам, Сартты сайып алам, Багыш менен Базысты басып алам,деп кыйкырып, сууга аккандарды улам жээкке чыгарбай сайып, жөө чуркап турган экен.

Бул тарыхый жер эл тарабынан Чомой баатырга коюлган түбөлүк эстелик болуп калды.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Чомо уулу Дүйшөнбек

Чомо уулу Дүйшөнбек (5. 5. 1954-ж. туулган, Токтогул району, Сары-Камыш кыштагы) - элдик табып, дарыгер.
 
 Кесиби ин-женер-механик.
 Токмок шаарындагы айыл-чарбасын механикалаштыруу окуу жайын сырттан окуп бүтүргөн (1983).
 Эмгек жолун 1972-ж. Суусамыр МЖСинде механизатор болуп баштаган.
 1974-76-жылдары Советтик Армиянын катарында кызмат өтөйт.
 Суусамыр башкы кой чарба бирикмесинде механизатор (1976-90), бригадир, механик, тоют даярдоо цехинин башчысы жана айыл-чарба кооперациясында башкарма (1990-94) болуп иштеп келген.
 1994-жылдан табыпчылык (дарыгер) менен алектенет.
 Теңир-Тоодо өскөн миң түркүн дары чөптөрдү жыйнап, дары жасап элибиздин дартына даба кылып, талыкпай изденип келүүдө.
 Ал «Тамырчынын кеңеши», «Табыпчылык сыр», «Табыпчылык улуу сыр» китептеринин автору.
 Бул китептеринде тамырчылык, табыпчылык ж-дө, дары чөптөр, дарак тамырлары жана элдик медицина далилдүү баяндалган.
 Бүгүнкү күндө 700-900гө жакын дары чөптөрдүн дарылык касиетин өздөштүрүп, оорулууларды дарылоодо.
 Чарбада иштеп жүргөн учурда Ардак грамоталар жана дипломдор менен сыйланган.
 «Эмгектеги каармандыгы үчүн» медалынын ээси.
 Учурда Бишкекте табыпчылык кылат.
 Боргемик уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Чокоева Ырыскелди Койчубаевна

Чокоева Ырыскелди Койчубаевна (20. 3. 1963-ж. туулган Суусамыр кыштагы) - тажрыйбалуу педагог.
 
 Фрунзедеги Орус тили жана адабияты педагогикалык институтун бүтүргөн (1985).
 Эмгек жолун ошол эле жылы Жумгал районундагы Түгөл-Сай орто мектебинде орус тили жана адабияты мугалими болуп баштаган.
 Кийинчерээк Суусамыр (1986-91), Тунук орто мектебинде мугалим (1992-99), ошол эле мектепте алгач тарбия, кийин окуу-тарбия иштери боюнча директордун орун басары болуп иштеп келген.
 Учурда мугалим болуп эмгектенүүдө.
 Коомдук иштерге да активдүү катышып, аймактык шайлоо комиссиясынын 7 жолу төрайымы болуп шайланган.
 Суусамыр өрөөнүндө мектептер аралык өткөрүлгөн «Кыз-жигит», «Жаш талант», «Татына кыз», «Мырза жигит» конкурстарынын уюштурулушуна дайыма көмөк көрсөтүп, салым кошуп келген.
 1999-ж. Тунук орто мектебинде «Тынчтык» уюмун түзүп, көптөгөн кечелерди өткөргөн.
 2005-ж. Жайыл райондук билим берүү бөлүмүнүн Ардак грамотасы менен сыйланган.
 Жолуке уруусунан.
 
 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Чокоев Койчубай

Чокоев Койчубай (1920, Суусамыр кыштагы -1991, ошол эле жер) - согуштун жана эмгектин ардагери, ага лейтенант.
 
 Улуу Ата Мекендик согуштун катышуучусу, III топтогу согуштун майыбы.
 1939-ж. 8-классты бүтүргөн.
 1942-ж. мартта армияга чакырылып, 1943-жылга чейин курсант, 1943-жылдын январынан сентябрга чейин улук лейтенант чининде стройвзводдун командири катары 2-Украина фронтунда фашисттик Германияга каршы согушат.
 1943-ж. сентябрда жарадар болуп, 1944-ж. апрелде согуштан кайтат.
 Согуш мезгилиндеги каармандыгы жана көрсөткөн эрдиги үчүн I даражадагы Ата Мекендик согуш ордени жана юбилейлик (25, 40 жылдык), 
 1988-ж. СССР куралдуу күчтөрүнө 70 жыл, 1979-ж. «Эмгек ардагери» медалдары менен сыйланган.
 1945-52-жылдары Кыргыз Республикасынын гидрометеорология кызматы боюнча Суусамыр участкасында байкоочу, техникгидролог болуп эмгектенип келген.
 Кийинчерээк Суусамыр керек-жарак коомунда, Суусамыр МЖСинде, башкы кой чарба бирикмесинде кампачы, инспектор жана башка жумуштарда иштеген.
 Жолуке уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Чойбеков Базарбек Асанович

Чойбеков Базарбек Асанович (1. 3. 1959-ж. туулган, Суусамыр кыштагы) - жетекчи кызматкер.
 
Кесиби жол куруу инженери.
Фрунзе политехника институтун бүтүргөн (1988).

Эмгек жолун ошол эле жылы Сосновка кыштагындагы Жол эксплуатациялоочу пунктта (ЖЭП-9да) жол мастери болуп баштаган.
Төө-Ашуудагы Көлбаев К. К. атындагы тешкен тоодо начальник (1994-99), Суусамырдагы ЖЭП-29да начальник (1999- 2000), Бишкек-Ош жолун реаблитациялоо боюнча «Самсунг» корпорациясында инспектор (2000-01), ЖЭП-9да башкы инженер (2001-08), ЖЭП-Збда (2008-09), Сосновкадагы ЖЭП-9да начальник (2009-жылдан) болуп эмгектенүүдө.

Кыргыз Республикасынын Ардак грамотасы менен сыйланган.
Кожотай уруусунан.
 
 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Чаргынбайдын күмбөзү

Чаргынбайдын күмбөзү Кожомкул кыштагынын түндүк тарабында, Көкөмерен дарыясынын жээгине жакын жайгашкан.
 
20-кылымдын башына таандык эстелик.
Чаргынбай Тыйта ажынын жалгыз уулу.
Анын кол астында Кожомкул баатыр кызмат кылган.

Күмбөз боз үй формасында курулуп, негизинен арча колдонулган.
Сырты менен ички бөлүгү ылай менен шыбалган.

Анын ички бетинин эки капталына жана төбөсүнө ылай шыбакка Кожомкул беш манжасын (узундугу 26 см, бармагынын жоондугу 6 см, тырмагынын узундугу 3 см) басып койгон.

Бул күмбөз Кожомкул балбандын 100 жылдык мааракесинде оңдолгон, бирок 1992-жылкы жер титирөөдө урап калган.
Күмбөздү 1924-жылы жумгалдык кыпчак уруусунан чыккан Бийназар уста курган.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Чаар-таш оймо-чиймелери

Чаар-таш оймо-чиймелери - Жалал-Абад облусунун Токтогул районундагы Толук кыштагынын чыгыш тарабында, Суусамыр жана Жумгал тоолорунун кошулушундагы Улар-Төр коктусунда.
 
Оймо-чиймелер коктунун эки тарабындагы 700дөн ашык ташка түшүрүлгөн.
Алар көбүнчө теке, бугу, төө, ит, атчан киши, жаа тартып турган мергендин сүрөттөрү.
Ал сүрөттөр алгачкы доорлордо бул жерде жашаган адамдардын тиричилигинен, турмушка көз карашынан жана кандай жаныбарлар жашагандыгынан кабар берет.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Фомичёва Клавдия Яковлевна

Фомичёва Клавдия Яковлевна (1927, Россия -2007, КараБалта ш.) - согуштун жана эмгектин ардагери.
 
Улуу Ата Мекендик согуштун катышуучусу.

Армияга 1943-жылдары чакырылып, 1941-45-жылдары фашисттик Германияга каршы согушта 1-Украина фронтунда медайым болуп катышкан.

«1941-1945-жылдары Улуу Ата Мекендик согушта Германияны жеңгендиги үчүн» медалы менен сыйланган.
Согуштан кийин Суусамырда коомдук тамак-аш тармагында эмгектенип, ардактуу эс алууга чыккан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Үмөталиев Илияс

Үмөталиев Илияс (1. 6. 1938-ж. туулган, Жумгал району, Сары-Камыш кыштагы) - эмгек ардагери.
 
 Кыргыз мамлекеттик университетинин экономика факультетин (1968) жана Калинин районундагы соода техникумун (1957) бүтүргөн.
 Эмгек жолун 1957-62-жылдары Суусамыр айылдык керек-жарак коомунда сатуучу болуп баштаган.
 Калинин даярдоо конторасында (1962-64), Нарын облусунун Ленин атындагы колхозунда (1968-76), Суусамыр МЖСинде башкы экономист (1976-84), Суусамыр айылдык кеңешинин төрагасы (1984-87), кийинчерээк Суусамыр МЖСинде профкомдун төрагасы, кой ферма башчысы жана Суусамыр райондук мамлекеттик мүлк фондусунун төрагасы (1992-95) болуп эмгектенген.
 Учурда ардактуу эс алууда.
 Кайдуулат уруусунан.
 

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Үмөталиев Зайнидин

Үмөталиев Зайнидин, Чөкөнбай (1893, Суусамыр өрөөну - 1984, Военно-Антоновка кыштагы) - эмгек ардагери.
 
 1924-ж. Нарын кантонунун төрагасынын 1-орун басары болуп шайланган.
 1930-ж. репрессияга дуушар болгон.
 Респрессиядан акталгандан кийин Чүй өрөөнүнө көчүп келип, Военно-Антоновка кыштагында ферма башчысы, 1943-жылдан жылкычы болуп эмгектенген.
 Ал Ленин ордени (1948), СССР айыл чарба министрлигинин «Айыл чарба отличниги» төш белгиси менен сыйланган (1949).
 Райондук кеңешке бир нече жолу депутат болуп шайланган.
 Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Устабаева Гүлмира

Устабаева Гүлмира (1976-ж. туулган, Кызыл-Ой кыштагы) - илимпоз.
 
Кыргыз улуттук университеттин филология факультетин (1998), анын магистратурасын (1998-2003) жана аспирантурасын бүтүргөн.
2004-жылдан кыргыз филология факультетинин кыргыз адабияты кафедрасында окутуучу болуп иштейт.
«Элдик маданий мурастар» деген китептин, сегиз илимий макаланын автору.
Кырбаш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Тынарова Макин

Тынарова Макин (10. 5. 1956-ж. туулган, 8-Март кыштагы) - Кыргыз ССРинин Жогорку Советинин депутаты (1985).
 
Эмгек жолун 1975-ж. орто мектепти аяктагандан кийин Н. Г. Чернышевский атындагы китепканада жумушчу болуп баштаган.
1977-жылдан 1990-жылга чейин Фрунзе шаарындагы «Чолпон» бут кийим тигүүчү өндүрүштүк бирикмесинде жумушчу болуп эмгектенет.
Учурда Бишкек шаарында жеке-менчик кийим тигүүчү чакан ишканада эмгектенет.
Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Түркмөн уулу Сулайманкул

Түркмөн уулу Сулайманкул (1896, Кызыл-Ой кыштоосу -1989, 1-Май кыштагы) - зергер уста.
 
Көзгө атаар мерген да болгон.
Түркмөн болуштун жалгыз уулу.

Ал совет мезгилинде колдонулган беш тыйындык монета көкөлөтө ыргытылганда теше аткан.
Көкүрөгүнө аба толтурулган чаначты байлап алып, тоонун шар аккан тунук кашка суусунда жакшы сүзгөн.
Ошонун негизинде сууга аккан кишилердин сөөгүн бир нече жолу таап чыккан.

Алтын менен күмүштөн аялдардын кооз буюмдары - шакек, сөйкө жана чач учтуктарды жана темирден ооз комуз, маки, бычак, устара, капкан, аттын такасын, мык жасап, жыгачтан ээр чапкан.

Аялы Сапиянын мурдун капыстан кесип алып, аны так калтырбай айыктырган.
Согуштан кийин колхоздо устачылык кылган.

Баласы Жамалбек ата кесибин улап, көзгө атаар мерген, сөзгө чебер жана өнөрлүү адам болгон.
Ал 1-Май мектебинде мугалим болуп эмгектенип жүрүп 1972-ж. каза болгон.
Кожотай уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Түркмөн Сарыпбек уулунун айкели

Түркмөн Сарыпбек уулунун айкели - 2009-жылы Кызыл-Ой кыштагында Түркмөн атындагы мектептин алдына орнотулган.
 
Ушул мектептин бүтүрүүчүлөрү Аманов Нурбек, Рыспаев Дөөлөтбек, Эгембердиев Алмаз, Көпчүков Кенже, Эсеналиев Айбек, Дадаев Бакыт тарабынан жеке каражаттарына тургузулган.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Түркебеков Шамшыке

Түркебеков Шамшыке (12. 3. 1921, Суусамыр өрөөнү -1999 ошол эле жер) - согуштун жана эмгектин ардагери.
 
7-класс гана билими болгон. 1939-ж. Советтик Армиянын катарында кызмат өтөгөн.
Улуу Ата Мекендик согуш мезгилинде Чита шаарында оорукта кызмат кылган.

Алгач мектепте мугалим, кийинчерээк колхоздо бухгалтер, эсепчи (учётчик) болуп иштеген.
Суусамыр айыл кеңешинин жооптуу катчысы, төрагасы болуп Каба уулу Кожомкул менен бир нече жыл кызматташкан.
1956-жылдары МТСтеги май куюучу жайда, 1960-жылдары Башкы кой чарба бирикмесинде (Г00), андан кийин «Суусамыр» совхозунда 1990-жылга чейин кампачы болуп эмгектенген.

«Эмгек ардагери» медалы жана грамоталар менен сыйланган.
Жаныш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Турсунбекова Бурулкан Курамаевна

Турсунбекова Бурулкан Курамаевна (24. 5.1960-ж. туулган, Москва району, Чоң-Арык кыштагы) - врач, жетекчи кызматкер.
 
 1978-ж. Кыргыз мамлекеттик медициналык институтунун педиатрия факультетин бүтүргөн (1985).
 Ал 1987-жылга чейин Кургак учук илим изилдөө институтунун балдар бөлүмүндө врач-интерн, 
 1995-жылга чейин Суусамыр аймактык ооруканасында врач-педиатр, терапевт, 
 1996-жылдан 2007-жылга чейин ошол эле ооруканада башкы врач, 
 2007-жылдан Үй-бүлөлүк дарыгерлер борборунун директору болуп иштеп келүүдө.
 Бир нече ардак грамоталар жана дипломдор менен сыйланган.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Турдумбеков Абдырайым

Турдумбеков Абдырайым (1951-ж. туулган, Суусамыр өрөөнү, 8-Март кыштагы) - саламаттыкты сактоонун отличниги, жетекчилик кызматтарды аркалайт.
 
 Кыргыз мамлекеттик медицина институтунун педиатрия факультетин бүтүргөн (1976).
 Эмгек жолун Сокулук районундагы «Победа» колхозунда колхозчу болуп баштаган.
 1977-жылдан 1990-жылга чейин Ош облусунун Араван районунда райондук ооруканада врач, бөлүмдүн башчысы болуп иштеген.
 1990-жылдан 2005-жылга чейин Ысык-Ата райондук ооруканада башкы врачтын орун басары, 2005-жылдан Республикалык балдардын психиатрия ооруканасында башкы врач.
 Кыргыз Республикасынын жана Саламаттык сактоо министирлигинин Ардак грамоталары жана төш белгилер менен сыйланган.
 Теги суусамырлык, жаныш уруусунан.
 

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Турдугулов Эсенгул

Турдугулов Эсенгул (11. 7. 1918, Суусамыр өрөөнү -2009, ошол эле жер) - Улуу Ата Мекендик согуштун жана эмгектин ардагери.
 
 Айылдагы мектептен башталгыч билим алган.
 1933-35-жылдары сабатсыздыкты жоюу (ликбез) боюнча мугалим болуп иштеген.
 1939-ж. Советтик Армиянын катарына чакырылып, ал жерде айдоочулук курсту бүтүрүп, согуш жылдарында Финляндияда, Монголияда, Японияда, Эстонияда, Румынияда, Полынада, Германияда болгон.
 Согуштан 1946-ж. кайтып келген.
 1947-50-жылдары Суусамырдагы «Ачык», «Ой-Кайың» колхоз башкармалыгында, 1974-жылдан «Калинингаздын» Суусамыр бөлүмчөсүндө эмгектенген.
 «Улуу Ата Мекендик согушта Германияны жеңгендиги үчүн», «Жуков» атындагы, Жеңиштин 20 жана 30 жылдыгы юбилейлик медалдары, Ардак грамоталар менен сыйланган.
 Күлүк таптап чаап, саяпкерликти да аркалаган.
 Темиржан уруусунан.
 

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Турдугулов Садырбек

Турдугулов Садырбек (7. 11. 1939-ж. туулган, 1-Май кыштагы -1997, Суусамыр кыштагы) - эмгек ардагери, жетекчи кызматкер.
 
 Калинин (учурда Жайыл) районундагы медициналык орто окуу жайын бүтүргөн (1964).
 Эмгек жолун 1956-ж. Калинин районундагы «Победа» колхозунда жылкычы болуп баштаган.
 Андан соң Каракол участкасында жана 1-Май кыштагында фельдшер-акушердик пунктунда иштеген (1976).
 1976-ж. Суусамыр айылдык кеңештин төрагасы болуп шайланган.
 1979-ж. эс алууга чыгып, бирок 1982-жылга чейин фельдшер-акушердик пунктунда иштеген.
 Ал Лениндин 100 жылдык юбилейлик медалы (1970), «Эмгек Кызыл Туу» ордени (1971) жана бир нече грамоталар менен сыйланган.
 Айылдык, райондук кеңештин бир нече жолку депутаты.
 Токтогон уруусунан.
 

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Турдугулов Нурлан Садырбекович

Турдугулов Нурлан Садырбекович (27. 10. 1967-ж. туулган, 1-Май кыштагы) - саламаттыкты сактоонун отличниги (2000).
 
 Кара-Балта медидиналык орто окуу жайынын дарылоо бөлүмүн бүтүргөн (1990).
 1984-ж. Сууса мыр орто мектебин бүтүргөндөн кийин 1986-жылга чейин Суусамыр совхозунда уюшулган комсомолдук «Ак-Тилек» жаштар бригадасында эмгектенген.
 1986-88-жыладары Советтик Армиянын катарында кызмат өтөдү.
 1988-ж. Кара-Балта килем комбинатында аппаратчик болуп иштеп жүрүп автошколаны да бүтүрдү.
 1995-ж. Жайыл райондук оорукананын профсоюзунун төрагасы, ошол эле жылы райондук медицина кызматкерлеринин профсоюздук уюмунун төрагасы болуп шайланды.
 Токтогон уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар